tomron87/hebrew-wikipedia-sentences-corpus huggingface dataset:
הלוחמים לומדים לבצע את הפעולות הנ"ל תחת לחץ זמן ובחוסר משאבים כדי לדמות מצב לחימה.
פיתוח כושר קרבי: לוחמי רוכב שמיים נדרשים לשאת את האמל"ח (חלקי המטוסים, העמדה הקרקעית הנדרשת להפעלת המטוס וכו') על גבם במהלך לחימה ופעילות מבצעית, ונדרשים לפתח כושר נשיאה.
הלוחמים עוברים מסעות רבים, ומבצעים אקטים פיזיים רבים נוספים.
הלוחמים מתחילים לבצע מסעות עם תיקי "לואו" שמשקלם 30% ממשקל גופם, ועולים בהדרגה עד שמגיעים לכ-60%.
בסוף אימון הפרט הלוחמים מבצעים פרק מסכם שנקרא "מסכם פרט", המתבצע תוך חוסר ודאות ואתגרים מנטליים רבים.
תרגול ולמידה של טכניקות רובאות ולוחמה שונות.
בסוף אימון הפרט ממשיכים החיילים ל"אימון צוות".
הלוחמים מחולקים לצוותים שאיתם יעברו לפעילות המבצעית.
בתחילת אימון הצוות עובדים על האורגניות של הצוות, מתרגלים לשאת את המנשאים הייעודיים שמכילים את האמל"ח, ומתרגלים את הפעלת המטוס כצוות לראשונה.
בהמשך הלוחמים לומדים על כוחות חי"ר, שריון, הנדסה, חיל אוויר, אמצעי אש ועוד, על מנת שהלוחמים יכירו את הכוחות אליהם הם חוברים.
הצוותים חוברים לתרגילים מורכבים של כוחות סדירים ומתרגלים לחימה תוך חבירה לכוחות גדולים (מרמת גדוד ומעלה).
במהלך אימון הצוות עוברים הלוחמים תכנים פיקודיים, ובסוף המסלול הלוחמים מוכשרים כמ"כים.
בסופו של אימון הצוות חל הפרק המסכם, שמורכב מחבירה לשבוע מלחמה של מגמת האימון המתקדם של חטיבת הצנחנים, ופרק מסכם היחידה, שבו הלוחמים מתורגלים בכל החומר המקצועי והמעשי שלמדו מתחילת הטירונות.
הפרק המסכם נגמר במסע שנקרא "מסע הסיכה", שבו הלוחמים מבצעים את המסע הארוך ביותר שיבצעו במהלך המסלול, ובסופו הם מקבלים את סיכת הלוחם ודרגת הסמל.
ביחידה עוברים הלוחמים קורס צניחה במהלך שירותם הסדיר, זמן קצר לאחר שסיימו את הכשרתם.
יחידת עילית (בפורטוגזית: Tropa de Elite) הוא סרט קולנוע ברזילאי בבימויו של ג'וזה פדיליה ובכיכובו של ואגנר מורה.
זהו מותחן פשע המגולל את אופי הפעילות בריו דה ז'ניירו של הגדוד למבצעים מיוחדים של המשטרה הצבאית של ברזיל.
הסרט מבוסס על ספר באותו השם מאת הסוציולוג לואיז אדוארדו וקציני היחידה לשעבר, אנדרה בטיסטה ורודריגו פימנטל.
הסרט זכה להצלחה מסחרית רבה והפך לתופעה תרבותית בברזיל, כששיר הנושא שלו הפך למפורסם מאוד.
הסרט זכה בפרס דב הזהב בפסטיבל הסרטים הבין-לאומי בברלין ב-2008. סרט ההמשך שלו "יחידת עילית 2" יצא באוקטובר 2010.
בשנת 1997, לפני ביקור האפיפיור בריו דה ז'ניירו, קפטן נסקימנטו מהגדוד המשטרתי למבצעים מיוחדים (BOPE) מונה לחסל את הסיכונים של סוחרי הסמים בשכונת עוני מסוכנת ליד המקום שבו האפיפיור מתכוון להתאכסן.
קפטן נסקימנטו מנסה למצוא אדם שיחליף אותו מפני שאשתו בהריון והוא מתכוון להתפטר מהפיקוד ולאמן מגויסים חדשים.
בינתיים, שני החברים האידיאליסטים נטו ומטיאס מצטרפים לחייל המשטרה הצבאית בכוונה להיות אנשי משטרה הגונים ולהילחם בפשע.
אולם, הם רואים רק שחיתות, אנשים חסרי כושר וביורוקרטיה מטופשת במשטרה הצבאית.
בעקבות תקרית רצינית, הם מחליטים להצטרף ל-BOPE.
החיים של קפטן נסקימטו, נטו ומטיאס משתלבים בין החודשים, בהתחלה בתקופת האימונים הקשים ואחר כך בפעולות נגד סוחרי סמים.
נסקימנטו מאמין שנטו יכול להיות המחליף שלו, אבל ההתייחסות האימפולסיבית שלו מסכנת את ההחלטה.
אחר כך, מטיאס הנבון נראה כבחירה הנכונה, אבל זה האחרון צריך להוכיח שיש לו לב.
יחידת רימון הייתה יחידת קומנדו עצמאית בצה"ל, תחת פיקוד חטיבת עוז (עוצבה 89).
בין אוגוסט 2010 לדצמבר 2015, היחידה הייתה כפופה לחטיבת גבעתי.
ב-27 בדצמבר 2015 היא הוכפפה כיחידה עצמאית לחטיבת עוז.
ב-27 ביוני 2018 היחידה פורקה, ולוחמיה עברו ליחידת מגלן ויחידת אגוז.
היחידה הוקמה באוגוסט 2010, בלחצו של מפקד פיקוד הדרום, יואב גלנט, אשר גרס כי לפיקוד הדרום נדרשת יחידה מיוחדת ללחימה ברצועת עזה מחד ובחדירות המחבלים מחצי האי סיני בעומק הנגב מאידך, תוך שימת דגש על לוחמה במדבר.
הרמטכ"ל דאז, גבי אשכנזי, הביע הסתייגות מן הבחירה בשם "רימון" ליחידה, אולם גלנט התעקש והשם נבחר.
הקמת היחידה הוטלה על רס"ן בני מאיר, איש היחידה הטקטית לחילוץ מיוחד (669) בעברו, ולשעבר מפקד פלחה"ן גבעתי.
שלא כמו יחידות ייעודיות אחרות, יחידת רימון הוקמה באמצעות גיוס צוות סדיר שהתגייס ישירות ליחידה, ולא באמצעות העברת חיילים מיחידות מיוחדות אחרות.
האיתור והגיוס ליחידה נעשה באמצעות הגיבוש של חטיבת גבעתי.
היחידה נקראה על שם סיירת רימון, שפעלה בפיקוד הדרום משנת 1970 עד שנת 2005.
בפעילות הביטחון השוטף (בט"ש), היחידה הייתה מסופחת אל עוצבת אדום.
לזכות היחידה נזקפת ההצלחה בהורדה הדרסטית בהיקף ההברחות בגבול מצרים, ובסיכול ההברחות על ידי טכניקות מיוחדות שפותחו על ידי היחידה.
היחידה פעלה באופן גלוי וסמוי במרחב הדרום, ופעלה לסיכול פח"ע.
לזכותה נזקפות פעילויות מבצעיות רבות, שבזכותן נשמר השקט והביטחון במרחב הדרומי.
עם השלמת בניית גדר הגבול ישראל-מצרים נבלמו כמעט לגמרי תופעות ההסתננות, ההברחות וחדירות מחבלים.
עם הקמת חטיבת הקומנדו, היחידה העתיקה את פעילותה למרחב אוגדת איו"ש ובשנת 2018 נסגרה ולוחמיה שולבו ביחידת מגלן.
ביולי 2014 לחמה היחידה, תחת פיקודו של רס"ן טל אשור, במבצע צוק איתן.
במהלך המבצע, חיסלה היחידה כ-50 מחבלים, איתרה עשרות פירי מנהרות, והשמידה כמה מנהרות לחימה, ובהן מנהרת לחימה שיצאה מתוך מסגד אל תוך שטח ישראל.
בנוסף, אספה היחידה מודיעין בעל ערך רב, חשפה אמל"ח, ופעלה לחיסול קיני טרור ואיתור מנהרות בערים ח'ירבת אח'זעה, ח'אן יונס ורפיח.
היחידה השתתפה בקרב על ח'ירבת אח'זעה.
על לחימתה הוענק ליחידה צל"ש אלוף.
יחידת רימון פעלה תחת פיקוד חטיבת גבעתי לאורך המבצע, והייתה הכוח היחידי שפעלו בו חיילי מילואים אשר לחמו ביחד עם הלוחמים הסדירים כחלק מהכוח, על מנת לחנוך את הצוותים בזמן לחימה, ולשפר את היכולות המקצועיות של הלוחמים וטכניקות הלחימה של היחידה.
היחידה השתתפה במבצע לפני הכניסה הקרקעית, להשמדת מנהרת לחימה ממנה חדרו 13 מחבלים בסמוך לקיבוץ סופה.
ב-27 ביוני 2018 היחידה נסגרה ושולבה כפלגה ביחידת מגלן.
צל"ש אלוף - מאת מפקד פיקוד הדרום, סמי תורג'מן, הוענק ליחידה בשנת 2015, על פעילותה במבצע צוק איתן, "יחידת רימון סייעה בפיתוח והטמעת יכולות טכנולוגיות בקרב כוחותינו, תוך שהיא מגלה יוזמה וחדשנות.
במהלך "מבצע צוק איתן" לחמו לוחמי היחידה בקרבות רבים בעומק שטח האויב.
בקרבות שהשתתפו הלוחמים, הם מילאו את משימותיהם בהצלחה, ופגעו בעשרות מחבלים.
בתוך כך נפגעו לוחמים מהיחידה, אשר פונו בכללם על ידי חבריהם במהירות וביעילות, וחייהם ניצלו עקב כך.
יחידת רימון הראתה במעשיה דבקות במשימה לאור המטרה, יוזמה, התקפיות ותחבולה."
לוחמי היחידה נעלו בעבר נעלי חי"ר שחורות כאשר היו שייכים לחטיבת גבעתי.
משעברו בשנת 2015 לחטיבת עוז הוחלפו הנעליים לצבע האדום.
בנוסף עברו לענוד את תג חטיבת עוז.
עם זאת המשיכו הלוחמים לחבוש את הכומתות הסגולות.
אולם החל מ-30 באפריל 2018 עברו לכומתות האדומות.
שםתקופת כהונההערות בני מאיר 2010 - 2012 מקים היחידה ומפקדה הראשון.
לימים מפקד גדוד שחראסף חממי 2012 - 2013 לימים מפקד חטיבת קטיף, נהרג בקרב בקיבוץ נירים במהלך טבח שבעה באוקטוברטל אשור 2013 - 2015 מפקד היחידה במבצע צוק איתן.
לימים מפקד חטיבת קטיף עברי אלבז 2015 - 2016 לימים מפקד חטיבת הנגב יונתן הלוי 2016 - 2017 דוד רון 2017 - 2018 מפקד היחידה האחרון, לימים סגן מפקד חטיבת גבעתי
אימון לוחמת מנהרות, יוני 2015
יחידת נחשון הייתה טייסת המזל"טים של חיל המודיעין שהוקמה ב-1976 ונסגרה בשנת 2000 עד סגירתה הפעילה היחידה כטב"מים מסוג "סורק", "זהבן", סרצ'ר-1 וסרצ'ר-2.
במהלך מלחמת ההתשה ב־1969 הגה שבתאי בריל, קצין ביחידה 8200, רעיון לצייד טיסנים במצלמות לצרכים צבאיים.
הוא ורס"ן שלמה ברק מחיל האוויר שכנעו את רמ"ח איסוף, אברהם ארנן, להקצות 1000 דולר לניסוי ובנו בעזרת היחידה הטכנולוגית באמ"ן את האב טיפוס הראשון.
הניסוי הראשון נערך במחנה סירקין והוכתר כהצלחה.
גיחת הצילום המבצעית הראשונה של האב טיפוס הייתה מעבר לתעלת סואץ ביולי 1969. המזל"ט צילם 50 תמונות טובות.
בעקבות הטיסה המבצעית המוצלחת הוחלט על ידי ראש אמ"ן ורמ"ח איסוף להקים צוות פיתוח מיוחד לקידום הנושא.
אחרי מלחמת יום הכיפורים חברת תדיראן מערכות התחילה בפיתוח מקצועי של מזל"טים.
במלחמת שלום הגליל מזל"טים של היחידה ביצעו עשרות גיחות מעל לבנון, המשימה הידועה ביותר היא השתתפות במבצע ערצב 19. באותה תקופה גם חיל האוויר התחיל להפעיל מזל"טים בטייסת 200 כמו בחיל המודיעין, בעוד שעד סביבות 1978-9, חיל האוויר הפעיל בעיקר מב"טים בלבד.
בשנת 1994 נכנס לשירות ביחידה מטוס הסרצ'ר-1 של התעשייה האווירית, שהוחלף בהמשך על ידי גרסה מתקדמת יותר, הסרצ'ר-2.
יחידת נחשון נסגרה בשנת 2000, כל כלי הטיס של היחידה וחלק ממפעילי הכטב"מ הועברו לטייסת 200 ולבית הספר לכטב"מ.
יחידת עילית הוא סרט פעולה בריטי-אוסטרלי משנת 2011, בכיכובם של ג'ייסון סטיית'האם, קלייב אוון ורוברט דה נירו ובבימויו של גארי מק'קנדרי.
הסרט מבוסס על רומן משנת 1991 בשם "אנשי הנוצות" מאת ראנולף פינז.
הסרט מגולל אפילוג משנת 1980 המתאר קבוצת שכירי חרב, דני ברייס (ג'ייסון סטיית'האם), האנטר (רוברט דה נירו), דייוויס (דומיניק פרסל), ומאייר (עדן יאנג), שנשלחו למקסיקו במטרה לרצוח גבר מסוים.
דני מבלי משים הורג אותו מול הילד הצעיר שלו, ואז נפצע במהלך המילוט.
כתוצאה מאירוע זה, דני פורש וחוזר אל מולדתו אוסטרליה.
בשנה שלאחר מכן, זומן דני לעומאן על ידי שייח' עומר, חולה סרטן סופני, אשר אסר את האנטר מאחר שלא עמד במשימתו עליה הובטח לו שכר 6,000,000 דולר.
בפגישה נאמר לדני כי באם הוא לא יבצע את משימתו, האנטר יוצא להורג.
בפגישה התבקש דני להרוג שלושה סוכני SAS לשעבר, סטיבן האריס (לאצ'י האלמה), סטיבן קריג (גרנט באולר) וסימון מקאן (דניאל רוברטס) אשר מואשמים בכך שרצחו את שלושת בניו של השייח' בעת היותם חפים מפשע.
השייח' הציב תנאי לדני, לפיו הוא יקבל את שכרו רק אם ימסרו הקלטות בהם ישמעו הנאשמים מתוודים ומודים ברצח האנשים אותם ביצעו ולהפוך את מותם לתאונות.
דני נתבקש לעשות זאת בטרם מות השייח'.
דני מתאחד עם דייוויס ומאייר.
הם מסכימים לעזור לו תמורת חלק מן הכסף.
כאשר דני ומאייר מתגנבים אל בית היעד הראשון שלהם, נשלחים שאר חברי החוליה לחקור אודות מיקום חברי ה-SAS ששירתו באותה עת וחשודים באותו הרצח.
סטיבן האריס החל לתחקר בעומאן, ודייוויס באנגליה אצל אנשי הבר המקומיים.
כך נודע לאנשי "נוצות", חברה סודית של פעילים לשעבר, על תחקור זה, כשבעקבותיו נשלח ספייק לוגן (קלייב אוון), לחקור.
בהמשכו, דני חוזר לעומאן ונותן לשייח את ההודאה המוקלטת האחרונה, שאותה זייף בהתאם לנסיבות.
האנטר שוחרר וחוזר אל משפחתו, בעוד דני חוזר לאוסטרליה ומתאחד עם אן (איבון סטרהובסקי), היכרות ילדות.
בקרוב, הוא הודיע על ידי הסוכן כי יש אדם אחד האחרון שהשתתף רצח בני השייח' וכי האיש הזה, ראנולף פינז, עומד לשחרר ספר על חוויותיו כחבר של SAS.
העלילה לסרט מבוססת על הרומן "אנשי הנוצות" של רנולף פינז והוא מבוסס על סיפור אמיתי, לטענת פינז.
כמה אלמנטים מתוך הספר השתנו כדי להפוך את הסרט לאמין יותר לקהל.
ראנולף פינז, מחבר הספר, טוען כי חברה חשאית בשם "אנשי הנוצות", המורכבת מחברי SAS בדימוס, פעלו בין הצללים.
הם נקראים "אנשי נוצות" משום שהשפעתם והתערבותם היו מתוחכמים, כמו מגע נוצה.
זה גם רמז לשלוש נוצות של גדודי הצבא הבריטי.
תפקידם היה להגן על אנשי SAS ועל משפחותיהם ולנקום על עוולות או על נזק שנגרם להם.
המתרחש מאחורי החלקה השתנה מקבוצת טרור טרוריסטית שהוכשרו על ידי הסובייטים, המכונה "המרפאה" לשיח' עומר, שנשלח בגלות לאחר מותו, לאחר ששלושת בניו הבכורים מתים בג'יהאד.
השייח 'שוכר קבוצה של שכירי חרב מעולים ומיומנים, מעניק להם תקציב בלתי מוגבל, ומחזיק את אחד מחבריהם כבני ערובה, כדי שיסיימו את המשימה שהציב עבורם.
היעדים הם שלושה סוכני SAS (אחד שעדיין משרת וגיבור מלחמה מעוטר) ששירתו בעומאן בשנות ה-70. מותם חייב להופיע בטעות כדי למנוע מעשי תגמול.
בסרט, נוסף לו תנאי שהם חייבים להודות שהם הרוצחים לפני שהם נהרגים.
יחידת עילית (בפורטוגזית: Elite da Tropa) הוא ספר ברזילאי, שנכתב על ידי קציני המשטרה לשעבר אנדרה בטיסטה ורודריגו פימנטל יחד עם לואיס אדוארדו סוארס.
הוא פורסם לראשונה בשנת 2006. הספר עובד לסרט המצליח יחידת עילית.
ספר זה מגולל על סמך עובדות אמיתיות את סיפורו של הגדוד המשטרתי למבצעים מיוחדים (Batalhão de Operações Policiais Especiais, BOPE), הנחשב לחוליית עילית במשטרה הצבאית של ריו דה ז'ניירו.
הספר מציג את הקצינים מ-BOPE ככוח מושחת ואלים באופן קיצוני.
ספר זה מתאר גם את התוכנית להתנקש בחייו של לאונל בריזולה, מושל ריו דה ז'ניירו.
יחידת פלס (ראשי תיבות של פועלים ללא סיכון) או המפלג לחקירת תאונות עבודה היא יחידה משטרתית המשותפת למשטרת ישראל, המשרד לביטחון לאומי ולמשרד העבודה והרווחה, החוקרת תאונות עבודה.
היחידה פועלת כחלק מיחידת להב 433. ראש היחידה הוא קצין בדרגת סגן ניצב.
היחידה, שהוקמה בסוף דצמבר 2018, נועדה להיות חלק מהיחידה הארצית למאבק בפשיעה הכלכלית.
מטרת היחידה להעלות את רף הבטיחות בתחום העבודה בישראל בכלל, ובאתרי הבנייה בפרט.
בהודעה שפרסמו המשטרה והמשרד לביטחון פנים הוגדרה פעילות היחידה: עיסוק בגיבוש ראייה כוללת לטיפול בתופעת תאונות העבודה, חקירת אירועי תאונות עבודה חמורות וחשיפת עבירות פליליות נוספות המשיקות לתחום.
עיקר העבירות הנחקרות ביחידה הן: גרימת מוות ברשלנות, חבלה ברשלנות, המתה בקלות דעת, עבירות מרמה וזיוף ועבירות על פקודת הבטיחות בעבודה ותקנותיה.
יחידת פלס מונה 6 חוקרים משטרתיים, 2 קציני חקירות ויחד איתם 3 מפקחי מנהל הבטיחות.
יחד עם זאת, היחידה נעזרת במומחים חיצוניים ואנשי מודיעין.
באוקטובר 2019 עצרו חוקרי היחידה ארבעה ממנהלי חברת כח אדם שסיפקה שירות מנופאים לאתרי בנייה, בחשד למתן רישיונות מזויפים למנופאים וחקרו עשרה בני אדם נוספים בחשד למעורבות בפרשה.
ביוני 2021 יחידת פלס חקרה את מותו של הרוג קריסת פיגום חשמלי באתר ברחוב דה וינצ'י בתל אביב.
בפברואר 2022 חקרה היחידה אירוע נוסף של קריסת פיגום חשמלי, בו מצאו את מותם שני פועלי בנין אשר נפלו מגובה של כ-42 קומות באתר בנייה בתל אביב.
באוגוסט 2022 פורסם כי לאחר חודשיים של חקירה סמויה, היחידה חקרה חשוד שנעצר בחשד לכך שסיפק תעודות הסמכה לעבודה בגובה לעשרות עובדים באתרי בנייה מבלי שהוכשרו לכך.
זאת, ברקע גל של תאונות חמורות ואף קטלניות באתרי בנייה, בהן פועלים רבים שילמו בחייהם, בעיקר בשל נפילה מגובה.
במרץ 2023 קיבלה היחידה לידיה את חקירת תאונת קריסת העגורן בתחנת הכוח רוטנברג באשקלון בה נהרג אדם אחד ואדם נוסף נעדר, וזאת בנוסף לנזקים כלכליים עצומים.
יחידת "קדם – 101" הייתה יחידה מהגדוד הראשון של הנח"ל.
מפקד היחידה היה דב רובין.
פעלה לפני ה-101 במשימות דומות.
היחידה ביצעה עשרות רבות של פעולות שלא פורסמו (להוציא בודדות שפורסמו בעיתונות מעת לעת), אי הפרסום היה בהנחיית ראש הממשלה דוד בן-גוריון במטרה להתנער מפעולות היחידה ולא לקחת אחריות מדינית.
ירדן וישראל הבינו שקווי שביתת האש הסופיים יקבעו בשטח ולא רק במפות.
הירדנים ניסו לשרטט את קו הגבול החדש על ידי שליחת עדרי צאן ורועים לשטח ישראל.
משימת היחידה הייתה לעצור את הפעילות הזו במניעת כניסת העדרים, ובגירוש אזרחי אויב\מרגלים שניסו לחצות את הגבול לישראל בחסות צבא ירדן.
היה חשוב לישראל שביצוע הפעולות ייצרו הרתעה בצד השני מבלי שהמדינה תאלץ לקחת אחריות על הפרת הסכמי הפסקת האש.
תפיסת העולם השתנתה בעת הקמת יחידת ה-101, ומרבית הפעולות קיבלו פרסום כאשר התפיסה החדשה גרסה שהרתעה תושג מפרסום האירועים.
היחידה פעלה במארבים ליליים לעצירת המסתננים.
לימים מאפייני הפעילות שוכללו על ידי יחידה 101.
ה-101 שזכתה לפרסום רב, בין היתר מהסיבה שחלק מחייליה ומפקדיה ההתקדמו לתפקידים בכירים בצבא ובמערכת הפוליטית.
חלקה של יחידת הנח"ל על-אף עשרות פעולות שביצעה הן במארבים, והן בפשיטות, חלקן לטווחים ארוכים, גומדו מול עשייתה של יחידת ה-101 ולא סופרו עד הוצאת ספרו של מרדכי רוטנברג על היחידה.
יחידת נופש בשיטת TimeShare הוא סוג של נכס נופש.
במקום לרכוש בית נופש שהרוכש אינו מתכוון להשתמש בו במשך רוב ימות השנה, יחידות נופש בשיטת TimeShare מאפשרות לרכוש חלק מיחידת נופש במסגרת הסכם בו הרוכשים יוכלו לשהות ביחידת הנופש במשך זמן מסוים לאורך השנה - למשל שבוע אחד בשנה (כלומר 1/52 מניות) או יותר.
הקונספט של יחידת נופש בשיטת TimeShare נוצר במקור באירופה בשנות ה-60 של המאה ה-20. במקור היה זה מפתח של אתרי סקי באלפים הצרפתיים אשר שיווק את אתר הנופש שלו באופן חדשני אשר עודד את האורחים "להפסיק לשכור חדר" ובמקום זאת "לקנות את המלון".
בעקבות כך הוא הצליח להגדיל באופן משמעותי את התפוסה ועם השנים הקונספט התפשט ברחבי העולם.
יחידת נופש בשיטת TimeShare נוטות להיות דירות הנעות בגודלן - מיחידות המכילות שני חדרי שינה, ועד ליחידות המכילות שלושה או ארבעה חדרי שינה בהן יכולים לשהות משפחות גדולות.
אנשים אשר בבעלותם יחידת נופש בשיטת TimeShare יכולים לבחור להישאר באתר הנופש שלהם במהלך התקופה המוגדרת לפי ההסכם, או לחלופין הם יכולים להשכיר לאנשים אחרים את האפשרות לשהות ביחידה במהלך אותו פרק הזמן, או שהם יכולים לאפשר לחברים או בני משפחה לשהות ביחידת הנופש במהלך אותו פרק הזמן.
לפי הסכמים מסוימים אנשים אשר בבעלותם יחידת נופש בשיטת TimeShare מקבלים גם את האפשרות לשהות באחד מאלפי אתרי נופש אחרים ברחבי העולם כאשר מגיע התור שלהם לשהות ביחידת הנופש בתמורה לכך שאנשים אחרים ישהו ביחידת הנופש במהלך התקופה שהם הם היו אמורים לשהות ביחידה לפי ההסכם.
אנשים רבים שמחזיקים בבעלותם יחידות נופש בשיטת TimeShare נוהגים להתלונן על כך שדמי האחזקה השנתיים (הכוללים תשלום ארנונה) גבוהים מדי.
אנשים המוכרים יחידות נופש בשיטת TimeShare טוענים כי בהשוואה לשהייה במלונות רגילים לתקופות זמן ארוכות יחסית, התמחור של יחידות נופש בשיטת TimeShare צפוי להיות אפשרות זולה יותר.
אנשים רבים המחזיקים בבעלותם יחידות נופש בשיטת TimeShare נוטים גם להתלונן גם על בעיות הקשורות לדמי האחזקה השנתיים.
חלק מהמבקרים טוענים כי העמלות הולכות וגדלות לאורך השנים יתר המידה.
בנוסף לכך לאורך השנים המוניטין של ענף יחידות הנופש בשיטת TimeShare נפגע קשות משום שלא מעט מבוצעת השוואה בין אנשי המכירות של יחידות הנופש בשיטת TimeShare לאנשי מכירות של מכוניות משומשות, בעיקר בשל הטקטיקה של חלק מאנשים המכירות ללחוץ על הקונים הפונטציאלים לחתום עוד היום על חוזה.
כמו כן יציאה מעסקת בעלות משותפת על יחידות נופש בשיטת TimeShare אינה קלה, ולרוב על מנת לעשות זאת נדרש סיוע מצד עורך דין.
לעיתים רבות על מנת לצאת מההסכם נדרשים לשאת בהפסד כספי משמעותי.
יחידת נקודה צפה היא רכיב ממוחשב שתוכנן במיוחד לביצוע פעולות על מספרים ממשיים בייצוג נקודה צפה.
פעולות אופייניות הן חיבור, חיסור, כפל, חילוק, ושורש ריבועי.
חלק ממעבדי העזר המתמטיים יכולים לבצע גם פונקציות טרנסצנדנטיות שונות כמו חישובים אקספוננציאליים או טריגונומטריים, אך הדיוק בדרך כלל יהיה נמוך מאוד, ולפיכך מערכות מסוימות מעדיפות לחשב את הפונקציות הללו בעזרת מימוש תוכנתי.
במעבדים לא ייעודים, מעבד עזר מתמטי אחד או יותר עשוי להיות משולב בתוך יחידת העיבוד המרכזית.
עם זאת, במעבדים ייעודיים במערכות משובצות מחשב לרוב אין תמיכה חומרתית בנקודה צפה (אך זה נעשה מקובל יותר ויותר).
כאשר מעבד מפעיל תוכנית שקוראת לפעולה על נקודה צפה, ישנן שלוש דרכים לבצע את הפעולה:
תוסף של מעבד עזר מתמטי חיצוני.
מעבד עזר מתמטי משולב בתוך המעבד.
בשנת 1954, חברת IBM החלה למכור מעבד שכלל תמיכה בנקודה צפה.
צעד זה נחשב לשדרוג משמעותי ביחס לדגמים קודמים, ונשאר גם בדגמים הבאים.
בשנת 1963, חברת DEC הכריזה על ה-PDP-6, מחשב שכלל יכולות חישוב של נקודה צפה.
בנוסף בשנה זו, חברת ג'נרל אלקטריק הציגה "יחידת עזר אריתמטית" לחישובי נקודה צפה.
מבחינה היסטורית, חלק מהמערכות מימשו את יכולות החישוב של נקודה צפה במעבד עזר ולא במעגל משולב בתוך המעבד הראשי (בדומה למעבד גרפי למשל).
המימוש היה בעזרת מעגל משולב יחיד, מעגל מודפס או רכיב נפרד.
כאשר לא היה מימוש חומרתי, נעשה שימוש בחישוב תוכנתי שאמנם לוקח למעבד זמן רב יותר, אך זול ולא דורש התערבות חומרתית.
ניתן להשתמש באמולציה עבור ארכיטקטורת מעבד כך שקוד מכונה עבור מעבד מסוים יוכל לעבוד גם במימושים שאינם כוללים מימוש חומרתי ברמת המעבד.
במערכת בה אין מימוש חומרתי ניתן ליישם אמולציה של נקודה צפה בכמה רמות: במעבד כמיקרוקוד (לא נפוץ), כפונקציה של מערכת הפעלה או בקוד במרחב משתמש כספריה נפרדת.
החישוב נעשה לרוב בעזרת אלגוריתם CORDIC.
ברוב הארכיטקטורות המודרניות, ישנה הפרדה בין פעולות נקודה צפה לפעולות על מספרים שלמים.
ההפרדה ממומשת באופן שונה בכל ארכיטקטורה; בחלק מהארכיטקטורות יש אוגרי נקודה צפה ייעודיים, בעוד שחלקם, כמו אינטל x86, ההפרדה מוחלטת עד כדי שיש אותות שעון נפרדים.
פעולות נקודה צפה מבוצעות לרוב בצינור עיבוד נתונים.
במעבדים סופר-סקלריים לפעמים פעולות של נקודה צפה התרחשו בנפרד מפעולות על מספרים שלמים.
בנוסף יש מעבדי עזר מתמטיים שתומכים ברמת החומרה בריבוי תהליכונים.
חלק מהמימושים החומרתיים של נקודה צפה תומכים רק בפעולות הפשוטות ביותר: חיבור, חיסור וכפל.
אבל אפילו לחומרה המורכבת ביותר יש מספר סופי של פעולות שהיא יכולה לתמוך בה – לדוגמה אין מעבדים התומכים ברמת דיוק אינסופית.
כאשר מעבד מבצע תוכנית שקוראת לפעולת נקודה צפה שאינה נתמכת ישירות על ידי החומרה, המעבד משתמש בסדרה של פעולות נקודה צפה פשוטות יותר על מנת לדמות את הפעולה.
במערכות ללא חומרה של נקודה צפה כלל, המעבד מחקה את הפעולה באמצעות סדרה של פעולות פשוטות ושימוש בנקודה קבועה בעזרת יחידת החישוב המרכזית.
האלגוריתם התוכנתי הכולל את סדרת הפעולות הנחוצות כדי לחקות פעולות נקודה צפה ארוז לרוב בספריית נקודה צפה.
במקרים מסוימים, מעבדי עזר מתמטיים עשויים להיות מעבדים ייעודיים בעל יכולת לבצע פעולות פשוטות יותר של נקודה צפה (בעיקר חיבור וכפל) ולא בהכרח פעולות מסובכות יותר (כמו חלוקה).
במקרים בהם ניתן ליישם רק את הפעולות הפשוטות בחומרה או במיקרוקוד, הפעולות המורכבות יותר מיושמות בתוכנה.
בחלק מהארכיטקטורות המודרניות, מעבדי עזר מתמטיים משולבים עם יחידות SIMD.
בשנות ה-80, היה נפוץ במחשבי PC ומיקרו-מחשבים תואמים שמעבד העזר היה נפרד לחלוטין מהמעבד הראשי, ונמכר בדרך כלל כתוספת אופציונלית.
המעבד היה נרכש במידת הצורך כדי להאיץ או לאפשר תוכניות עתירות חישובים מתמטיים.
היו כמה אופציות חיבור שהשתנו ממחשב למחשב, ובנוסף היו מעבדי עזר מתמטיים שונים למחשבים ומיקרו-מחשבים מסוגים שונים.
יחידת עוף החול הוא גדוד שריון שהוקם במסגרת מלחמת חרבות ברזל על ידי חיילי מילואים מתנדבים.
היחידה השמישה טנקי מרכבה סימן 3 שיצאו משירות פעיל והוסיפה על ידי כך סד"כ לחטיבה הצפונית של עוטף עזה למטרות הגנה, תוך שחרור טנקים וכוח אדם ללחימה.
מטה הגדוד נקבע בקיבוץ ניר עם שתושביו פונו עקב טבח שבעה באוקטובר.
שמו של הגדוד מגיע משמה של החיה המיתולוגית עוף החול, המתעוררת מחדש לחיים מתוך שברירי גופה הישן המתאסף מדי כל תקופה.
קימה לתחייה זו מזכירה מעט את הדרך בה הורכבה היחידה בהתבססות על חיילי מילואים מיחידות שונות שעשו שימוש בציוד שיצא משירות והושמש מחדש.
בעקבות מתקפת הפתע הכריזה ישראל על יציאה למלחמת חרבות ברזל לשם מיטוט שלטון החמאס ברצועת עזה, חיסול התשתית הצבאית והשבת החטופים.
ב-10 באוקטובר 2023 נפגשו שני קציני שריון במילואים, רס"ן דן לויט (באזרחות יזם בתחום ההיי-טק) וסא"ל ארז סעדון והבינו שחסרים לצה"ל טנקים בהיקף הנדרש ללחימה.
השניים, יחד עם אנשי מילואים אחרים עמם שירתו בעבר, איתרו פוטנציאל של כמה עשרות טנקי מרכבה סימן 3 שיצאו משירות בחטיבה 769 ושעמדו להימכר לצבאות זרים.
לאחר מכן פנו השניים לקשנ"ר והציעו להקים יחידה שתהיה מבוססת על כלים אלה.
כח האדם גויס תוך מספר ימים.
כך הוקמו ארבע פלוגות וחולייה טכנית, בהתאם לנדרש מגדוד שריון תקני.
לאחר מכן התווספה פלוגה חמישית.
היחידה, בפיקודו של סא"ל ארז סעדון, נבנתה תוך שלושה שבועות.
היחידה, שלקחה לעצמה את השם "עוף החול" על שם הציפור המיתולוגית עוף החול הקמה מאפר ושבה לחיים וכן כמחווה לפניקס מספרי הארי פוטר שעף ומרפא ונלחם, או למסדר עוף החול מאותה סדרה, סופחה לחטיבה הצפונית של העוטף, במטרה לסייע בהגנה.
כוחות היחידה חצו קוי אויב, בכך שחררו אחרים למשימות הלחימה.
כך פעלה היחידה להגנת גבולות המדינה מתוכה, ביצעה חישוף מרחבים, הגנה קדמית, ירי לזיהוי והשמדה והשתלבה בהגנה משולבת עם כוחות חי"ר.
הכשירו 370 לוחמים שגם נכנסו ללא מעט פשיטות מעבר לקו, מבית חנון ועד ג'אבליה.
ב-22 בפברואר 2024 נערך מסדר קרבי בניר עם לציון סיום תפקידה של היחידה ולקראת פירוקה ושילוב הכלים בחטיבה 14.
יחידת צור היא יחידה ייעודית בשירות בתי הסוהר, אשר הוקמה במטרה להגן על הציבור מפני ביצוע עבירות מין חוזרות על ידי עברייני מין הנמצאים תחת פיקוח.
היחידה פועלת מכוח חוק הגנה על הציבור מפני ביצוע עבירות מין התשס"ו 2006. בשנת 2018 חתם השר לביטחון פנים גלעד ארדן על צו המתיר סמכות לקציני הפיקוח של היחידה לעצור עברייני מין מחוץ לכלא לאחר שורה של מקרים שבהם קציני הפיקוח נאלצו לחכות למשטרה ועבודתם נפגעה.
קציני הפיקוח של היחידה מבצעים פעילות מבצעית הכוללת מעקבים, תצפיות, חיפושים, בדיקות סמים ואלכוהול, ובדיקות במרחב הווירטואלי.
הפעילות מתבצעת בכל שעות היממה במטרה לסכל כוונות של מפוקחים לביצוע עבירות מין חוזרות.
איתור ומעקב – היחידה עוסקת באיתור מפוקחים העלולים לבצע עבירות מין חוזרות וביצוע מעקבים אחריהם.
סיכול כוונות – מניעת ביצוע עבירות מין על ידי פעילות מבצעית שוטפת.
פעילות גלויה וסמויה – הפעילות כוללת גם פעילויות סמויות וגם גלויות, כולל חיפושים במרחבים שונים.
היחידה מפקחת על למעלה מ-1,000 עברייני מין, כאשר למעלה מ-70% מהמפוקחים פגעו בקטינים.
היחידה מחזיקה בסמכויות עיכוב ומעצר כלפי המפוקחים ומתמודדת עם מאות מקרים של הפרות צווים ועבירות מין בפועל מדי שנה.
יחידת צלצל הייתה יחידה במועצה לביטחון לאומי ובהמשך במוסד למודיעין ולתפקידים מיוחדים, שנועדה לסכל טרור באמצעים כלכליים ופעלה לחיסול התשתיות הפיננסיות של ארגוני הטרור.
היחידה הוקמה ככוח משימה בשנת 1996 על ידי מאיר דגן (לימים ראש המוסד בשנים 2002 עד 2011) ונקראה "צלצל" .
בתחילה השתייכה למטה ללוחמה בטרור, ובשנת 2006 עברה למוסד.
יחידת צלצל התבססה על ההבנה שארגוני טרור זקוקים למשאבים חומריים כדי לפעול ולכן חשיפת מקורות כספי הטרור וחסימתם לא תאפשר לארגוני הטרור לתפקד.
נעשה שימוש במודיעין כדי לעקוב אחרי מעבר הכסף ולפגוע במשאבים החומריים.
ייחודיותה של יחידת צלצל הייתה בסמכויות אופרטיביות משפטיות ודיפלומטיות מרחיקות לכת שאפשרו לה לפעול במגוון דרכים בארץ ומחוצה לה ובכך שהייתה יחידה חוצת ארגונים.
הפעילות המבצעית-כלכלית של יחידת צלצל נגד ארגוני הטרור הובילה להפסדים של מאות מיליוני דולרים עבור ארגוני הטרור.
הלוחמה הכלכלית בה נקטה היחידה אומצה על ידי מדינות נוספות ובראשן ארצות הברית.
יחידת צלצל במוסד פורקה בשנת 2017.
והועברה למשרד הביטחון עם ראש היחידה דאז פול לנדס שם הוקמה בשם חדש "המטה הלאומי ללוחמה כלכלית בטרור" (המט"ל).
משנת 1992 ניסה אודי לוי לעורר מודעות לכך שכסף מרחבי העולם מגיע לשטחים ומממן פעולות טרור וכי יש לשים דגש על עצירתו, אך לרוב דבריו לא זכו להתייחסות.
אמנם ניתן אישור לתחילת הלוחמה הכלכלית, אך מבלי שהיה למנהל האזרחי במפקדת תיאום פעולות הממשלה בשטחים יכולת סיכולית ובוודאי שלא כזו הנדרשת לפעולות הנחוצות מחוץ לגבולותיה של ישראל.
מאיר דגן, עם זאת, התחבר מאוד לרעיון כי יש להילחם בטרור דרך הכיס.
מאמצי הלוחמה הכלכלית של המנהל האזרחי החלו ב־1993 תחת השם המבצעי "ביעור חמץ".
במהלך מבצע "ביעור חמץ", נחשפו במבצעי חיפוש צבאיים, מאות אלפי מסמכים שהצביעו על רשת חובקת עולם להעברת כספים וכן מסמכים המצביעים על החשיבות העצומה שיחסה חמאס לבניית תשתית כלכלית לפעילותה.
המבצע הוביל לשינוי ביחס של גופי המודיעין בצה"ל ובשב"כ כלפי תחום הלוחמה הכלכלית, להתחלת התמקצעות בעיסוק בתחום מימון הטרור ולדיון מעמיק יותר בצמרת הביטחונית בנושא זה.
בשנת 1996 הקים שמעון פרס את המטה ללוחמה בטרור שמטרתו הפניית משאבים מצד קהיליית המודיעין לתחום הלוחמה במימון טרור ובניית הליך סדור של הוצאה מחוץ לחוק של גופים ומוסדות שסייעו או פעלו בחסות ארגוני הטרור בארץ ובעולם.
בשנה זו הוקמה יחידת צלצל על ידי מאיר דגן.
דגן מינה את אודי לוי לפקד על יחידת צלצל.
מהקמתה ועד שנת 2002 היחידה פעלה ללא סמכויות רבות ולא הצליחה להכפיף תחתיה גופים רבים כמו המוסד, השב"כ וחיל המודיעין.
נציגי הגופים השונים רבו ביניהם והורגשו האגו והפוליטיקה.
למרות שיתוף הפעולה בין אודי לוי ומאיר דגן, היחידה לא הגיעה בשלב זה להישגים רבים.
גם רתימת מדינות העולם למשימה נתקלה בשנים הראשונות בקשיים.
שנת 2001 הייתה שנת מפנה עבור היחידה עם היבחרות אריאל שרון לראשות הממשלה ולאחר פיגועי 11 בספטמבר (שכללו את הפיגוע במגדלי התאומים).
אחרי אסון מגדלי התאומים הפכה ארצות הברית לבת ברית במאמץ לרושש את ארגוני הטרור.
מדינות העולם, ובראש ובראשונה ארצות הברית, הבינו כי חיוני לשתף פעולה במודיעין, במבצעים ובשיפור אמצעי לחימה והתגוננות והתפתחה הבנה כי הכסף הוא חמצן הטרור וכי פגיעה בנתיבי המימון תבלום את היקף הפיגועים.
בשלב זה הבינו במערכת הביטחון בישראל שמיליוני דולרים מוברחים לחמאס ולג'יהאד האיסלמי ומממנים את תשתית הטרור- את הרכישה והייצור של אמצעי הלחימה, התשלומים לספקים והכנות שונות לפיגועים.
איראן מימנה את החמאס והעבירה כספים באמצעות מערכת הבנקים.
היה צורך לעצור את נתיב העברת הכספים שמימן את הטרור ולחנוק אותו כלכלית.
לאחר כניסתו של שרון לראשות הממשלה, הוחלט כי יחידת צלצל תדווח ישירות למשרד ראש הממשלה.
שרון תמך מאוד ברעיון שהדלק של הטרור הוא הכסף ולכן יש לעצור אותו.
בשנת 2002 מונה מאיר דגן כראש המוסד.
שרון תמך בדרישתו של דגן כי ליחידת צלצל יהיה כוח מעשי להסמיך את כל הגורמים כדי להשיג את מטרתה.
ליחידת צלצל היו סמכויות לקבל מידע מבנקים, לפעול מול כל ממשלות העולם, לפקד על גופים שונים כמו שב"כ ומוסד, לפנות ישירות לשרי חוץ ובכירים נוספים ועוד.
בשלב זה הפכה היחידה למבוקשת ומרכזית.
גם אהוד אולמרט הבין היטב את חשיבות יחידת צלצל והיה מגויס מאוד להצלחתה במהלך כהונתו כראש ממשלה משנת 2006. דגן הפך את איתור מקורות המימון של ארגוני הטרור למדיניות לאומית.
הצבא, השב"כ וגופים נוספים התייחסו בשלב זה למודיעין פיננסי בעבודתם השוטפת.
נאסף מידע מודיעיני איכותי המאפשר ליחידה מעקב אחרי הכסף.
מבנה היחידה כלל אנשים מעטים, אך ברמה המבצעית יחידות רבות מאוד נדרשו לעמוד על המשמר ולדווח על כל דבר שקשור לכספי טרור.
הייתה ליחידה יכולת לגייס אזרחים מתחומים רבים- עורכי דין, סוכני נסיעות, אנשי עסקים ומומחים מתחומים שונים.
היחידה היוותה מסגרת לתכנון והוצאה לפועל של מבצעים המשלבים פעילות של כוחות רבים בישראל וברחבי העולם.
בשנת 2014 חל שינוי דרמטי ביחידת צלצל.
החלטת הממשלה שלא להילחם בכספי טרור ולאפשר לקטר הכנסת כספים לרצועת עזה עוררה התנגדות חזקה בצלצל, פגעה במורל היחידה וריפתה את ידיה ורבים מחבריה עזבו את היחידה.
יחידת צלצל פעלה נגד החמאס עד לנקודה בה הוחלט בדרג המדיני שלא למוטט אותו.
משנת 2015 חלה נסיגה מוחלטת בנכונות של ישראל להמשיך במאבק הכלכלי.
משנה זו סירב בנימין נתניהו לאשר מבצעים של היחידה שכוונו נגד חמאס ודחה את ההמלצות להילחם כלכלית בחמאס.
עם כניסתו של יוסי כהן לתפקיד ראש המוסד בתחילת 2016 העיסוק במודיעין כלכלי ירד דרמטית ובשנת 2017 יוסי כהן סגר את היחידה.
שפעילותה הועברה כשנה לאחר מכן למשרד הביטחון תחת השם המטה הלאומי ללוחמה כלכלית בטרור.
ההחלטה לסגור את היחידה הובילה להחלשת הלוחמה הכלכלית של ישראל בטרור.
למט"ל לא היה קשר ישיר לראש הממשלה ולא היו לו סמכויות שאפשרו פעולות מורכבות המשלבות יחידות וגופים שונים.
כגוף בירוקרטי, מט"ל הפעילה סנקציות כגון הוצאת צווים נגד גופים שמימנו טרור, אך לאחר סגירת יחידת צלצל, לא פיתחה ישראל תחליף בעל עוצמה שיגייס סביבו את כל כוחות הביטחון לעצירת כספי הטרור.
עד לשנת 2014 הישגי היחידה הובילו לכך שהמצב הכלכלי של ארגון החמאס היה קשה, אך החל בשנה זו בה עצרה פעילות היחידה, יכולותיו הכלכליות של ארגון הטרור התעצמו מאוד.
נכון לדצמבר 2023 ההוצאות השנתיות של החמאס עומדות על 1.5 מיליארד דולר.
היחידה תכללה פעילות חשאית של לוחמה כלכלית בטרור תוך שיתוף פעולה בין גורמים רבים וביניהם השב"כ, אמ"ן, רשות המסים, משרד האוצר, משטרת ישראל, המכס, ומתאם פעולות הממשלה בשטחים.
יחידת צלצל ערכה הפצצות ופשיטות של כוחות מיוחדים על בנקים שהיו קשורים למימון טרור, במהלכן הוחרמו חשבונות של פעילי טרור, מחשבים ומסמכים שהמידע בהם סייע במעקב המודיעיני אחרי המסלול דרכו הועברו כספי הטרור.
כך לדוגמה בשנת 2004, במבצע "לפיד ירוק", פשטה היחידה על "הבנק הערבי" ברמאללה והחרימה 40 מיליון שקלים שנועדו לתאי טרור מ-390 חשבונות.
בשנת 2006, יחידת צלצל בשיתוף עם קציני חיל האוויר וחיל המודיעין, הייתה אחראית על הפצצת בנקים שמימנו את החזבאללה.
במהלך המבצע נשרפו כמאה מיליון דולר ונפגעו מרכזי מחשוב בנקאיים.
עקב כך נגמר לארגון הכסף ושבועיים לאחר המתקפה תבע הפסקת אש.
אנשי היחידה נשלחו לעקוב, לצלם ולחדור למשרדים של חלפנים ובנקים באירופה, בדרום אמריקה ובמזרח התיכון, שנחשדו בניהול חשבונות של איראן וארגוני טרור.
יחידת צלצל השתמשה בסוכנים בתוך מערכת הבנקים.
כך לדוגמה, בשיתוף פעולה עם ארצות הברית, הוכנסה לבנקים בלבנון שהעבירו כסף לארגוני טרור, נוזקה שהדביקה כ-2500 מחשבים.
התוכנה אפשרה לנטר העברות ומשיכות אלקטרוניות.
אנשי היחידה נפגשו עם מנהלי בנקים גדולים ברחבי העולם והראו להם מידע מודיעיני על חשבונות הקשורים במימון טרור, כדי שמנהלי הבנקים יקפיאו את החשבונות.
כך למשל הוקפאו והוחרמו חשבונות הבנק של גאזי קאסם עיסא עג'ולי, איש כספים מרכזי שהיה קשור לחמאס ולפת"ח.
היחידה הפעילה רשויות בעולם ובעיקר בארצות הברית, כדי שיטילו סנקציות על פעילי טרור וקידמה תביעות משפטיות שהסתיימו בתשלומי פיצויים של מיליונים לנפגעים.
נציגי יחידת צלצל נפגשו בקביעות עם הממשל האמריקאי במטרה למנוע את זרימת הכסף שיועד לטרור.
אחרי אסון מגדלי התאומים נעשו עדכונים בחוק במערכת המשפט האמריקאית, ובהם חוק הפטריוט, חוק איסוף המודיעין הזר וחוק המאבק בטרור.
תיקונים אלו אפשרו מעקב אחר הכסף המגיע מרחבי העולם למטרות טרור והקפאתו.
יחידת צלצל נעזרה במערכת המשפט האמריקאית במטרה לחסום את כספי הטרור.
מערכת המשפט עזרה לרושש את ארגוני הטרור גם באמצעות תביעות רבות כלפי הבנקים דרכם הועבר הכסף וגם כלפי ארגוני הטרור עצמם.
מאיר דגן פנה לעורכי דין סביב רעיון זה והוקמה "שורת הדין", מערכת שסייעה לנפגעי טרור במאבקם המשפטי נגד מחבלים, נגד מדינות התומכות בטרור ונגד הבנקים שניהלו את הכספים.
יחידת צלצל עבדה בשיתוף פעולה עם "שורת הדין" וספקה להם מידע מודיעיני שסייע בתביעות.
כתוצאה מהתביעות הרבות כלפי בנקים, החלה הקפדה של מנהלי הבנקים והדירקטוריונים על האנשים איתם הם עושים עסקים, כדי להימנע מתביעות.
כתוצאה, לארגוני הטרור לא היה איך להעביר כסף שהגיע מחו"ל.
מכיוון שלא יכלו להעביר את הכסף דרך הבנקים נאלצו להעבירו באמצעות מבריחים וחלפנים.
יחידת צלצל עקבה באופן צמוד אחר החלפנים והמבריחים ומנעה את מעבר הכסף.
בשל המעקב אחר המבריחים רמת הסיכון עלתה ולכן המבריחים גבו סכום גבוה עבור ההעברה, דבר שהעלה את הוצאות ארגוני הטרור.
יחידת צלצל ערכה מבצעים שהובילו לאבדן כספי הטרור.
היא גלתה כי כסף רב זרם לחזבאללה מעסקאות סמים וכי זה היה צינור המימון המרכזי של הארגון.
בשנת 2006 לדוגמה, הופצצו מכולות עם עשרות מיליוני דולרים שנועדו למימון החזבאללה.
בשנת 2008, בשיתוף פעולה עם המנהל לאכיפת סמים בארצות הברית, ערכה היחידה פשיטה על כלי רכב בדרכם ללבנון והחרימה עשרות מיליוני דולרים ומאות קילוגרמים של סמים.
במסגרת "פרויקט קסנדרה",יחידת צלצל, בסיוע משטרת ישראל וסוכנים אמריקאים, עקבו אחרי מיליארדי דולרים ואלפי טונות של סמים.
נעצרו פעילים חשובים במנגנון הלבנת הכספים של החזבאללה ונחשפה המעורבות העמוקה וחובקת העולם שלו בסחר בסמים ובמכירת תרופות מזויפות.
כתוצאה, הכנסות החזבאללה ירדו דרמטית והוא היה במשבר.
אך הפרויקט הופסק באמצע על ידי ארצות הברית, דבר שמנע את המשך החנק הכלכלי שלו.
דוגמה נוספת, בשנת 2010, במבצע של יחידת צלצל ואגף המבצעים בצה"ל, פוצצו 20 מיליון דולרים שהועברו בג'יפ לגדודי עז א־דין אל־קאסם מבנק ומחלפנים ממצרים.
במבצע שהתקיים בשנת 1996, נחסמה העברת מאות מיליוני דולרים ליאסר ערפאת.
הכספים שנועדו לרווחת תושבי הגדה המערבית ורצועת עזה, אך הגיעו לכיסו של ערפאת, הוברחו על ידיו לשווייץ.
מוחמד רשיד, איש הכספים שלו, פותה להשקיע את הכסף במה שנראה כחברת השקעות דרום־אמריקאית והכסף נעלם תוך מעורבות של היחידה.
במבצע אחר הגיעו אנשי צלצל ליועץ ההשקעות של חזבאללה ושיכנעו אותו להשקיע 5 מיליון דולר בחברה פיקטיבית.
פעולות נוספות נעשו מול איראן.
בשנת 2006, ישראל, בהובלת דגן ואחרים, שכנעה את ממשלת ארצות הברית וממשלות אחרות במערב, שחנק הכלכלה האיראנית הוא אחת הדרכים היעילות להאט את התפתחות הגרעין של איראן.
דרכים אלו נמצאו כאפקטיביות וזמן קצר לאחר בידוד הבנקים האיראנים מהעולם, החל משא ומתן של איראן להסדר עם המערב.
בשנת 2014, איסוף מידע מודיעיני העיד על מחסור משמעותי של מזומנים בארגון החמאס ועל חוסר שביעות רצון של אנשי החמאס מכך שהם לא מקבלים משכורת.
ראשי חמאס חששו ממרד וביקשו שיישלח אליהם משלוח חירום עם מזומנים.
המעקב המודיעיני הוביל להפצצת הרכב דרכו הועבר המשלוח, בהתקפה אווירית.
אחרי שריפת כספי המשכורות חמאס ביקש הפסקת אש ו־48 שעות לאחר מכן הסתיים מבצע צוק איתן.
בשנת 2017 פורקה יחידת צלצל והפעילות הגלויה שלה הועברה למשרד הביטחון עם ראש היחידה דאז פול לנדס שם הוקמה בשם חדש "המטה הלאומי ללוחמה כלכלית בטרור" (המט"ל), כאשר הפעילות החשאית המשיכה להתנהל במוסד.
על פי תומר גנון היו שתי סיבות להעברת הפעילות למשרד הביטחון.
הראשונה, להגדיל משמעותית את יכולות התקיפה הכלכלית כנגד ארגונים ופעילי טרור על בסיס מודל חדש שנבנה, ובמרכזו משטר סנקציות כלכליות שיכול השר להפעיל באופן יעיל ומהיר מול מדינות וגופים פיננסיים בעולם.
השנייה, פעילות מגוונות נגד אזרחים ישראליים סייעני טרור, כמו הוצאת צווים מנהליים, דבר שהמוסד אינו יכול לבצע.
לדברי מפקד היחידה לשעבר ד"ר אודי לוי לא הייתה סיבה רשמית לפירוק והיחידה פורקה על מנת לאפשר למדינת קטר להכניס כספים לעזה.
לדבריו, בשנים 2015 ו-2016 החל לראות שנושא כספי הטרור הופך אצל נתניהו לפחות ופחות חשוב.
"מאז שהוא נבחר שוב ב־2015 הוא סירב לאשר מבצעים בעלי חשיבות אסטרטגית שהצענו והביע חששות מהשלכותיהם." על פי לוי, המעבר של היחידה מליבת העשייה הביטחונית ליחידה נוספת הפועלת תחת ארגון, רוקנה אותה מתוכנה ופגעה בפועלה והישגיה.
לוי ציין כי "כשאין יחידה כמו צלצל שפועלת בכל העולם, והמוסד מפסיק להתעסק לחלוטין בפעילות מול התשתית הפיננסית של החמאס בעולם - אי אפשר להתפלא שמגיע 7 באוקטובר".
בנוסף אמר לוי כי ב-2015 שיתף את נתניהו במידע שקיבל ממשרד האוצר האמריקאי לפיו מתבצעת חקירה אמריקאית של נכסיו ושחיתותו של נתניהו.
לוי העריך שסגירת היחידה הייתה קשורה גם לחששות בסביבת ראש הממשלה שהיחידה תתחקה אחר מידע שקשור לנושאים אלו.
בספטמבר 2025, יו"ר מפלגת הדמוקרטים יאיר גולן טען בכתב הגנה שהגיש נגד רוה"מ נתניהו, כי נתניהו היה אחראי לסגירת היחידה וכי קיים קשר בין סגירת היחידה לחשש שייחשפו פעולות לא חוקיות שנעשו על-ידי לשכת רה"מ.
נטען, כי אנשים שהיו קשורים למימון ארגוני טרור חוסלו במעורבות יחידת צלצל, כמו פתחי שקאקי שהריגתו בשנת 1995 מנעה מהג'יהאד האיסלמי גישה לכספי הארגון.
טענה זו לא מתיישבת עם העובדה שיחידת צלצל הוקמה רק בשנת 1996.
יש המייחסים את רצח פתחי שקאקי ליחידת כידון של המוסד.
יחידת נַסר של חזבאללה היא יחידה האחראית על הנפות מרג' עיון, חאצביא, בינת ג'בייל וראשיא.
מפקד היחידה היה טאלב סאמי עבדאללה עד שחוסל במלחמת חרבות ברזל.
במהלך מלחמת חרבות ברזל צה"ל הרג בסיכולים ממוקדים את רוב בכירי היחידה.
ב-27 ביולי 2024 שיגרה היחידה מהר דב רקטה אל מג'דל שמס שגרמה למותם של 12 ילדים ובני נוער, ופצעה 34 נוספים.
בסוף החזית הצפונית במלחמת חרבות ברזל, תחת הסכם הפסקת האש, היחידה פורקה ומחבליה נסוגו אל מצָפון לליטני.
מטרות היחידה הן לשלוט על האזור בעזרת מחבלים, ובמסגרת "התוכנית לכיבוש הגליל", כאשר חזבאללה יפלוש לצפון ישראל, תפקידן של היחידות של גזרת אל-ח'יאם, גזרת הר דב, גזרת חג'ייר וגזרת בינת ג'בייל הוא לעזור לכוח רדואן בלחימה ולכבוש את האזורים הצמודים לגבול.
בתוך היחידה יש הרבה תת-יחידות, אחת לכל כפר באזור שבו הם שולטים.
היחידות החשובות ביותר הן היחידות של הר דב, בינת ג'בייל ומארון א-ראס.
ליחידה יש ארבע תת-יחידות שתפקידן לעזור לכוח רדואן בלחימה כאשר חזבאללה יפלוש לצפון ישראל, והן: היחידות של גזרת אל-ח'יאם, גזרת הר דב, גזרת חג'ייר וגזרת בינת ג'בייל.
במהלך מלחמת לבנון השנייה מתו ליחידה מאות מחבלים ולצה"ל לפחות 61 חיילים בקרבות נגד היחידה.
ב-22 בפברואר 2024 חסן "ג'עפר" סאלח מפקד גזרת הר דב נהרג בסיכול ממוקד.
ב-23 בפברואר 2024 מוחמד עבד א-רסול עלוויה מפקד מרחב מארון א-ראס נהרג לאחר שנפצע בתקיפה 11 ימים קודם לכן.
ב-26 בפברואר 2024 חסן חוסיין סלאמי מפקד גזרת חג'ייר נהרג בסיכול ממוקד.
ב-17 ביוני 2024 מוחמד מוסטפא איוב פעיל מרכזי ביחידת הרקטות והטילים של יחידת נסר נהרג בסיכול ממוקד.
ב-20 ביוני 2024 פדל אבראהים מפקד המבצעים בגזרת ג'וויא של ארגון חזבאללה נהרג.
ב-3 ביולי 2024 מפקד היחידה טאלב סאמי עבדאללה נהרג בסיכול ממוקד בעיר צור.
ב-20 בספטמבר 2024, בתחילת מבצע חיצי הצפון, נהרג חסן חוסיין מאדי (מאצ'י) בסיכול ממוקד.
ב-1 באוקטובר 2024 צה"ל התחיל תמרון קרקעי בלבנון על מנת לפרק את תשתיות חזבאללה באזורים שמדרום לליטני ולפרק את היחידה.
ב-3 באוקטובר 2024 המחבל ח'דר א-שהאביה, שהיה אחראי על שיגור הרקטה למג'דל שמס, נהרג בסיכול ממוקד על ידי צה"ל.
ב-6 באוקטובר 2024 ח'דר (ח'צ'ר) עלי טוויל, מפקד מרחב כפר כילא, נהרג בסיכול ממוקד.
ב-7 באוקטובר 2024 נהרגו בתקיפה בגזרת חג'ייר: אחראי גזרת חג'ייר חוסיין טלאל כמאל, אחראי גזרת חג'ייר היוצא מוסא דיאב ברכאת, אחראי המבצעים בגזרת חג'ייר מחמוד מוסא כרניב, אחראי הארטילריה בגזרת חג'ייר עבדאללה עלי דקיק, ואחראי הארטילריה בגזרת בינת ג'בייל עלי אחמד אסמאעיל.
ב-15 באוקטובר 2024 חטיבת ההרים פלשה לנפת חאצביא על מנת לפרק את תשתיות חזבאללה במרחב.
ב-17 באוקטובר 2024 חוסיין מוחמד עוואדה (עואצ'ה), מפקד גדוד של היחידה במרחב בינת ג'בייל, נהרג בסיכול ממוקד.
ב-31 באוקטובר 2024 מוחמד ח'ליל עליאן, שפיקד על מערך הנ"ט של גזרת חג'ייר, נהרג בסיכול ממוקד.
ב-2 בנובמבר 2024, במהלך מבצע חיצי הצפון, מפקד מערך הטילים והרקטות של יחידת נסר, ג'עפר ח'דר פאעור, נהרג על ידי צה"ל בסיכול ממוקד.
ב-3 בנובמבר 2024 פארוק אמין אל-עשי, מפקד מתחם אל-ח'יאם, נהרג בסיכול ממוקד.
יחידת עזיז של חזבאללה היא יחידה השולטת בנפת צור, על היחידה פיקד מוחמד אבו נעמה נאסר עד שנהרג במלחמת חרבות ברזל.
במהלך השנים כוח רדואן התחיל להתפתח מהיחידה עד שהפך ליחידה משלו.
בשנת 2006 היחידה הרגה 5 חיילים וחטפה 2 מהם, בתגובה לכך התחילה מלחמת לבנון השנייה.
בסוף החזית הצפונית במלחמת חרבות ברזל תחת הסכם הפסקת האש היחידה פורקה ומחבליה נסוגו למצפון לליטני.
מטרות היחידה הן לשלוט על האזור בעזרת מחבלים וכאשר חזבאללה פולש לצפון ישראל היחידות של גזרת קאנה וגזרת החוף יעזרו לכוח רדואן בלחימה ויכבשו את האזורים הצמודים לגבול.
ב-16 באפריל 2024 אסמאעיל יוסף באז מפקד גזרת החוף נהרג בסיכול ממוקד.
ב-20 במאי 2024 קאסם סקלאווי מפקד מערך הרקטות והטילים בגזרת החוף נהרג בסיכול ממוקד.
ב-20 ביוני פדל אבראהים מפקד המבצעים בגזרת ג'וויא נהרג בסיכול ממוקד.
ב-3 ביולי מוחמד אבו נעמה נאסר, מפקד היחידה נהרג בתקיפה אווירית בעיר צור.
ב-20 בספטמבר 2024 חסן עלי חוסיין מפקד הכוחות המיוחדים של יחידת עזיז נהרג בסיכול ממוקד.
בנוסף גם סאמר עבד אל-חלים חלאווי מפקד מרחב ההתקפה בגזרת החוף ועבאס סאמי מוסלמאני מפקד מרחב ההתקפה בגזרת קאנא נהרג.
ב-31 באוקטובר 2024 צה"ל תקף מתחמים של היחידה בדרום לבנון.
ב-1 בנובמבר 2024 חסן מאג'ד דיאב אחראי הארטילריה בגזרת החוף ומועין מוסא עז א-דין מפקד גזרת החוף נהרגו בסיכול ממוקד.
יחידת נס"א (ניסויים והבטחת איכות) היא חלק מחטיבה טכנולוגית ליבשה (חט"ל) באגף הטכנולוגיה והלוגיסטיקה (אט"ל) של צה"ל.
בעבר נקראה היחידה יחידת הניסויים ויחידת מטמו"ן (ר"ת מבצעים, טכנולוגיות, מחקר ופיתוח וניסויים).
היחידה עוסקת בתכנון, ביצוע וניתוח מערכי ניסויים ובדיקות של כלל אמצעי הלחימה המפותחים בחטיבה הטכנולוגית או נרכשים על ידי זרוע היבשה.
בנוסף, עוסקת היחידה באפיון והבטחת איכות של פריטי ציוד אישי, ציוד יחידה, נעליים ומוצרי עור, הסוואה, ב"ך, החסנה יבשה, קירור.
בנוסף בתכולות התפקיד ביצוע חקרי כשל של ציוד, אמצעים וחומרים ועוסקת במו"פ של מוצרים וטכנולוגיות קצה למציאת פתרונות ומניעת חזרת כשלים לצד שיפור תכונות וביצועים.
ליחידה קיימים שלושה שדות ניסויים – ש.נ 24 (מטווח 24) במרכז הארץ, ש.נ 25 (בסיס 5050) בדרום הארץ ושלוחה במחנה ירדן בצפון הארץ.
מפקד היחידה הנוכחי הוא אל"ם ואדים גוז.
היחידה מורכבת משישה ענפים המקבילים למחלקות החט"ל.
הענף עוסק בפיתוח, ביצוע ניסויים ומתן אישורים בטיחותיים בתחומי הכימיה והחומרים עבור אמל"ח, פלטפורמות וחומרים מסוכנים הנכנסים לשימוש בזרוע היבשה.
הענף עוסק בחקר פורנזי של חומרי נפץ, מטענים ותחמושת הנדגמים מהשטח כחלק מתחקירי היפגעות של כלים ולוחמים שנפגעו וכן בחקרי כשל בתחומי החומרים.
הענף מחולק למדורים בהתאם לסוג החומרים בהם כל מדור עוסק.
הענף אמון על תהליכי פיתוח אמצעי מיגון והגנה לכל פלטפורמות זרוע היבשה החל ממיגון אישי לחייל, דרך מיגון רכבי ביטחון שוטף והתיישבות וכלה באמצעי מיגון רכב קרבי משוריין.
בין יתר תחומי העיסוק ניתן לציין את פיתוח המיגון הבליסטי, ניסויי פיתוח ובחינה למערכות ההגנה האקטיביות, פיתוח טכנולוגיות שרידות לוחמים ומערכות, שיפור קטלניות של תחמושת צה"ל כנגד פלטפורמות אויב, ניתוח תחמושת אויב ופיתוח ציוד קרב ללוחמים.
הענף אחראי על ביצוע ניסויים מקיפים על כל הפלטפורמות הממונעות בזרוע היבשה.
עיקר הניסויים של הענף כוללים ניסויי דרך ועבירות, בקרת אש, רובוטיקה וממשקים.
הענף מחולק למדורים כאשר כל מדור מתעסק בפלטפורמות אחרות – רק"ם, רכב וכלי צמ"ה לצד שילוב של מדור ביצוע ניסויי בקרת אש למערכות השונות.
בנוסף, הענף כולל את מסגרת בקרת איכות אשר ממונה על בדיקות מחזוריות ומדגמיות לכלל הפריטים הנדרשים בבקרת איכות בזרוע היבשה.
ענף אש וקטלניות אמון על ביצוע ניסויים במערכות נשק ואמל"ח טרם קליטתן בצה"ל.
מערכות הנשק כוללות תחמושת קלה, פגזי טנקים וארטילריה, חימושים מונחים, משוטטים, תותחים, מוקשים, מטעני נפץ ומערכות להשמדת מנהרות.
בענף מבוצעים ניסויי תאימות לתנאי סביבה לכלל מערכות הנשק והתחמושת.
מלבד זרוע היבשה, הענף נותן שירות גם לזרועות הצבא האחרים וגופים נוספים במערכת הביטחון.
הענף אחראי על פיתוח טכנולוגיות, תוכנות ומערכות לתשתית לאומית לשדה ניסויים עתירי אנרגיה.
מעבדה לאומית המספקת שירותי בחינה ובדיקת תנאי סביבה לאמל"ח ואמסל"ח נפיצים טרם קליטתם המבצעית.
בדיקות אלו מבטיחות את בטיחות ואמינות האמצעים בתנאי הסביבה אותם יחוו במהלך השימוש המבצעי שלהם מקליטה ועד גריטה על ידי הפעלת תנאים קיצוניים מואצים באפקטים סביבתיים שונים.
המעבדה עושה שימוש בתשתית נרחבת של אמצעים ומערכות משוכללות: תנורי אקלים וטמפרטורות, מרעדים, תאי לחות, תאי לחץ, מערכות שיקוף רנטגן ועוד.
תשתית ייחודית להפעלה סטטית של מנועים רקטיים.
מעבדה זו מאפשרת לבחון אספקטים בטיחותיים במנוע רקטי, מעטפת ביצועיים והארכת תוקף.
המעבדה עושה שימוש בציוד מתקדם במיוחד המאפשר להפעיל סטטית מנוע מקובע במשקלים גבוהים, למדוד את הלחץ והדחף הנוצר, טמפרטורות ואפקט ההפעלה על ידי צילום מהיר.
התחום מהווה גורם טכני האחראי על הגדרת דרישות והטמעת פריטי ציוד מיגון אב"כ, ציוד אישי, הנעלה ומוצרי עור, הסוואה, קירור והחסנה יבשה בצה"ל.
בתחום פועלים מהנדסים מעולמות הכימיה, הטקסטיל, טכנולוגים בתחום טקסטיל עור והנעלה והחומרים שמגדירים את איכות המוצרים, מבצעים בדיקות במפעלים לפני הספקת הציוד למחסני הצבא וחוקרים ליקויים אם מתרחשים.
כמו כן מהווה התחום רגולטור מטכ"לי בתחומי קירור והחסנה יבשה לכלל צה"ל שאחראי על הגדרת סטנדרט המענה בתחומים אלו בכלל צה"ל .
הענף כולל את מטה היחידה ואחראי על המעטפת הלוגיסטית, התקציבית והתשתיתית הנדרשת לתפקוד היחידה הרציף.
הענף אמון על כוח האדם ביחידה ועל שטחי הניסויים.
כמו כן, הענף אחראי על הגדרת נוהלי הבטיחות ביחידה.
בסיסי היחידה (ש.נ 24 ו-25) כפופים לענף.
ראש ענף מת"ן מהווה גם סגנו של מפקד נס"א.
ענף חשיפה ודיגיטל (יחידת תל"תן)
יחידה הנדסית טכנו לוגיסטית הכפופה פיקודית ליחידת נס"א ולענף חשיפה ודיגיטל.
תפקיד היחידה בחירום הוא ביצוע מבצעי אספקה בניהוג מרחוק על ידי רובוטיקה קרקעית ואווירית (רחפנים) לכוחות יבשה הנמצאים במרחב מאוים או בנתק, והטמעת יכולות טכנו-לוגיסטיים ייעודיים חדשניים בשדה הקרב.
בשגרה, עוסקת היחידה בשלושה וקטורים מרכזיים:
ענף הביצוע בניסויים בעולמות הכטב"ם (הרחפנים וקבועי הכנף), ההגנה ברוק"ק כנגד כטב"ם אויב, והמענה הטכנולוגי בגבולות.
הובלת המו"פ בעולמות הטכנו-לוגיסטיים, לפיתוח, ביצוע ניסויים והטמעת יכולות טכנולוגיים ביבשה בזיקה לעולמות הלוגיסטיקה והסיוע הקרבי.
מוקד ידע בטיחות מערכת - ליווי כלל הפרויקטים ביבשה במערכות עתירות תוכנה ותהליכי אוטומציה, ואישור תכן ותוכנת המערכות טרם שלב תחילת הביצועים.
בווקטור זה משמשת היחידה כגוף מנחה בעולמות הבטיחות מערכת בחטיבה הטכנולוגית בכלל תכולות העיסוק, מערכות נפיצות, ירי, פלטפורמות מתקדמות ורובוטיקה קרקעית ואווירית.
היחידה הוקמה בשנת 1964 כאיחוד בין ענף הבחינה וענף הניסויים במפקדת קצין חימוש ראשי (כיום נקראת מפקדת קצין טכנולוגיה ואחזקה ראשי).
בשנת 2006, כחלק מתהליך ארגון מחדש של מפקדת זרוע היבשה הוחלט להכפיף את היחידה לחטיבה הטכנולוגית ליבשה.
החל משנת 1995 נקראת היחידה יחידת נס"א, פרט לשנים 2017–2019 בהן נקראה יחידת מטמו"ן.
בשנת 2025 הוקמה תחת נס"א היחידה הלוגיסטית הרובוטית הרב ממדית, היחידה מוזגה עם ענף חשיפה ודיגיטל (שהוקם תו"כ מלחמת חרבות ברזל) ומובילה בנס"א את הניסויים בתחומי הכטב"ם והגבולות.
יחידת סהם היא יחידת משטרה בלבוש אזרחי של משטרת חמאס ברצועת עזה, שהוקמה בשנת 2024 במהלך מלחמת חרבות ברזל.
היחידה נועדה לאתר, לענות ולהוציא להורג משתפי פעולה עם ישראל או בוזזי הסיוע ההומניטרי שנכנס לרצועה, וזאת כחלק מניהול הסכסוך בין חמאס לכוחות סמי-צבאיים של חמולות מקומיות ברצועת עזה, ובראשן חמולת הכוחות העממיים של יאסר אבו שבאב.
על פי "מונדוייס", משימות יחידת סהם הן לצוד בוזזים ומשתפי פעולה עם ישראל וכן להילחם בכוחות העממיים.
על פי הדיווחים, היחידה מקבלת מידע מודיעיני ממשטרת חמאס על חשודים בגנבים ומשתפי פעולה, ולאחר מכן נשלחת לעצור אותם בחשאי.
יחידת סהם ביצעה לעיתים קרובות הוצאות להורג ללא משפט.
גורם רשמי במשרד הפנים של עזה הצהיר כי הוצאות להורג "מהוות דוגמה לאחרים ומונעות מהכאוס להפוך לנורמה בעזה".
עם זאת, לא כל הבוזזים או משתפי הפעולה שנעצרו על ידי יחידת סהם מוצאים להורג, בעוד שאחרים מוכים או נכלאים.
הקבוצות מפעילות ערוץ טלגרם שבו הן מפרסמות הצהרות על פעילותן ומאיימות לעצור או להוציא להורג פלסטינים שעוברים על החוק.
מקורות היחידה נעוצים בקבוצות של צעירים עזתים שלבשו כיסוי על פניהם ובגדים שחורים שהופיעו במקומות ציבוריים בהם שרר אי שקט, כמו תורים לממכר מזון, כספומטים ושווקים, שם אספו והכו חשודים בגניבה.
במהלך מלחמת חרבות ברזל, משרד הפנים ברצועת עזה אימץ רשמית את היחידה במרץ 2024, במטרה לקדם יציבות פנימית ולשתף פעולה עם ועדות שבטיות מקומיות כדי להגן על שיירות הסיוע ההומניטרי שנכנס לרצועת עזה.
שוטרים, חברי גדודי אל-קסאם וחברי שבטים מקומיים הצטרפו לשורות היחידה.
המבצע הגדול הראשון של היחידה במהלך מלחמת חרבות ברזל היה פשיטה ב-19 בנובמבר 2024 על הכוחות העממיים של יאסר אבו שבאב הנתמכים על ידי ישראל, מיד לאחר שהאחרונים השתלטו על שיירת משאיות הסיוע באזור מעבר כרם שלום שלושה ימים קודם לכן.
כ-20 פעילי הכוחות העממיים נהרגו במבצע.
ב-3 במאי הכריזה היחידה על עוצר לילי קפדני על רצועת עזה בטענה שזה יקל על ציד משתפי פעולה וגנבים.
היחידה הצהירה כי כל מי שיפר את העוצר ללא הצדקה ייחשב כמשתף פעולה עם ישראל.
ב-4 במאי, טענה היחידה כי תוציא להורג שלושה תושבי עזה בשל שיתוף פעולה עם ישראל, ובמקביל טענה כי "גפיהם של 13 גנבים ואנשים המסיתים לכאוס ואנרכיה ייכרתו ורגליהם יירו".
ב-12 ביוני, יחידת סהם עצרה והרגה 12 בני אדם שלטענתה היו פעילי "הכוחות העממיים"; הקרן ההומניטרית לעזה, הנתמכת על ידי ישראל, טענה כי ההרוגים היו עובדי סיוע שלה.
ב-24 ביוני טענו פעילים עזתים כי יחידת סהם הכתה את המפגין הבולט נגד חמאס, אחמד מוחמד אל-מסרי, עד כדי אושפז בבית חולים.
ב-26 ביוני, חברי היחידה נמלטו לבית החולים נאצר לאחר סכסוך עם שבט ברבאך, עקב ירי והרג של אחד מבני המשפחה על ידי פעילי היחידה.
בני משפחה חמושים רדפו אחר חברי היחידה ולאחר מכן פתחו שתי הקבוצות בלחימה בבית החולים.
דיווחים מקומיים מציינים כי היחידה השתמשה באמבולנסים ותקפה את בתיהם של בני משפחת ברבאך.
ב-17 בספטמבר 2025, פרסמה יחידת סהם אזהרה נגד כוח הלחימה בטרור.
הפוסט האשים את חוסאם אל-אסטל, מנהיג הקבוצה, בעבודה עבור שירות הביטחון המסכל של הרשות הפלסטינית וקשר אותו לשב"כ.
התקיפה כללה שימוש בנשק כבד, כולל ירי מקלעים, רקטות RPG ומטעני חבלה.
בעקבות התקיפה נהרגו כמה מבני החמולה.
כמה מבני החמולה השיבו אש והרגו לפחות 22 מקרב אנשי היחידה, וכן חטפו כמה פעילים.
בהמשך דרשו אנשי חמאס מקרב יושבי האוהלים שבאזור החמולה להתפנות לקראת התקפה מתוכננת על אנשי החמולה כנקמה.
גם צה"ל התערב בסכסוך וירה לעבר פעילי החמאס בעת שנכנסו למרחב ההומניטרי של ח'אן יונס.
על פי הדיווחים, חלק מתושבי עזה מתנגדים לפעילותה של יחידת סהם ומאשימים אותם בבריונות אסורה, הטרדה, הוצאות להורג של אזרחים, גניבת סיוע לעצמם ותקיפה נגד חמולות מקומיות הידועות כפחות נאמנות לחמאס.
על פי ה-FDD, הקבוצה ספגה ביקורת על השימוש שהיא עושה בהוצאה להורג ללא משפט, מכות ללא משפט, חוסר הליך תקין, אי-מסירת ראיות להאשמות שהיא מעלה לעיתים קרובות, והריגת אלו המתבטאים נגד חמאס.
יחיעם וַיְץ (ימי; נולד ב-20 בינואר 1951) הוא היסטוריון ישראלי, פרופסור אמריטוס בחוג ללימודי ארץ ישראל באוניברסיטת חיפה.
יחיעם ויץ נולד בישראל, וגדל בשכונת בית הכרם בירושלים.
בנעוריו למד בבית הספר התיכון שליד האוניברסיטה (סיים בשנת 1969).
אביו רענן ויץ וסבו יוסף ויץ היו מראשי תנועת ההתיישבות בישראל.
דודו יחיעם ויץ, אשר על שמו הוא נקרא, נהרג בקרב על גשר אכזיב.
יחיעם ויץ לימד שנים רבות באוניברסיטה הפתוחה והצטרף לסגל החוג ללימודי ארץ ישראל באוניברסיטת חיפה בשנת 2006. התמחותו היא בהיסטוריה של תקופת טרום המדינה ושל תקופת המדינה.
ביוני 2000 עבר אירוע מוחי ששלל ממנו את יכולת הדיבור והכתיבה, אך בעקבות תהליך שיקום מאומץ חזרו אליו יכולות אלה.
אחד מילדיו של יחיעם ויץ הוא העיתונאי גידי וייץ.
השפעת השואה על החברה הישראלית.
שנים לאחר שמשפט קסטנר הסעיר את דעת הקהל בארץ, פרסם יחיעם ויץ את ספרו על חייו של ד"ר ישראל קסטנר, על המשפט בו היה מעורב, ועל רציחתו, ובו ניתח ניתוח היסטורי את פעולותיו של ד"ר קסטנר בזמן השואה והוביל למסקנה המציגה באור חיובי את פעולות ההצלה של קסטנר.
יחיעם ויץ שלל את טיעוניו של עו"ד שמואל תמיר במשפט, שנבעו לדבריו מהשקפת עולמו של תמיר, מתח ביקורת על פסק הדין של השופט בנימין הלוי ותמך בהחלטת הרוב בערעור, אשר ניקתה את קסטנר מאשמת שיתוף פעולה עם הנאצים בהשמדת יהודי הונגריה.
ויץ היה פעיל במפלגות השמאל רצ, מחנה של"י, מפלגת מוקד ומרצ.
בבחירות לכנסת התשע עשרה ב-2013 הוצב ברשימת מרצ במקום ה-98.
ויץ פרסם מאמרי דעה בעיתון הארץ.
בין השאר הוא סיפר על זעמו שישראל היא מדינה כובשת, ועל כך שמתנחלים גרים בין אוכלוסייה פלסטינית צפופה ולטענתו מתייחסים אליהם כתת-אדם.
הוא ביקר את בני גנץ וגדי אייזנקוט על שהסכימו לשבת בממשלה אחת עם בצלאל סמוטריץ' ואיתמר בן גביר ובכך מעניקים מכובדות לשרים אלו אותם הוא מכנה גזענים ובריונים מופרעים.
הוא גם טען שטבח שבעה באוקטובר הוא תוצאה של הכיבוש.
בדצמבר 2024 הוא כתב שממשלת ישראל השלושים ושבע, לה הוא קרא "ממשלה גזענית ואנטי־דמוקרטית במידה שלא נראתה כמותה קודם במדינת ישראל", דומה לממשלת מוסוליני, וקרא להתייחס אליה כאל "שלטון זר".
על כהונתו של בנימין נתניהו בתפקיד ראש הממשלה במשך שנים רבות כתב שהיא נובעת מ"כישרונו לייבש ולסרס את כל המערכת הפוליטית והמפלגתית שמסביבו" ומכך שהוא יצר ממשלות מנופחות שנועדו לבסס את שלטונו.
וייץ גם טען שנתניהו לא הכריע הכרעות חשובות כיוון ש"הכרעה עלולה לסכן את מעמדו כראש ממשלה".